Komission tiedonanto Euroopan Parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetukseksi (EY) yhteisön tullikoodeksista annetun neuvoston asetuksen (ETY) N:o 2913/92 muuttamisesta /* SEK/2000/0995 lopull. - COD 98/0134 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetukseksi (EY) yhteisön tullikoodeksista annetun neuvoston asetuksen (ETY) N:o 2913/92 muuttamisesta 1. ASIAKIRJAN TAUSTA Ehdotuksen toimittaminen Euroopan parlamentille ja neuvostolle (KOM (1998) 226 lopullinen - 1998/0134 (COD): // 8.6.1998 [1] [1] EYVL C 228, 21.7.1998, s. 8. Euroopan parlamentin ensimmäisessä käsittelyssä antama lausunto: // 12.3.1999 [2] [2] EYVL C 175, 21.6.1999, s. 420. Muutetun ehdotuksen toimittaminen neuvostolle (KOM (1999) 236 lopullinen): // 2.6.1999 Yhteisen kannan määrittely (yksimielisesti): // 25.5.2000 Sosiaali- ja talouskomitean lausunto: // 27-28.1.1999 [3] [3] EYVL C 101, 12.4.1999, s. 6. 2. KOMISSION EHDOTUKSEN TARKOITUS Ehdotuksen tarkoituksena on edistää muodollisuuksien yksinkertaistamista (ilman paperia tehtävä ilmoitus), mahdollistaa lainsäädännön suurempi joustavuus, parantaa tullien kantamismenettelyä ja muutetun ehdotuksen mukaisesti luoda parempi perusta vilpittömän mielen periaatteen soveltamiselle etuustullein tapahtuvassa tuonnissa. 3. YHTEISTÄ KANTAA KOSKEVAT HUOMAUTUKSET 3.1 Yleiset huomautukset Komissio panee merkille, että eräiden Euroopan parlamentin ensimmäisessä käsittelyssä tekemien tarkistusten tarkoituksena oli useamman sellaisen ehdotuksen poistaminen, jotka olisivat koskeneet komission toimivaltaa antaa soveltamissäännöksiä komiteamenettelyä noudattaen. Kyseiset tarkistukset liittyivät komitologiaa koskevaan kysymykseen, jota ei oltu vielä ratkaistu ensimmäisen käsittelyn aikana. Komissio toivoo, että 29 päivänä kesäkuuta 1999 annetun komitologiaa koskevan päätöksen soveltamiseksi Euroopan parlamentti voisi hyväksyä komission ehdotukset, jotka sisältyvät neuvoston yhteiseen kantaan. 3.2 Euroopan parlamentin ensimmäisessä käsittelyssä tekemien tarkastusten jatkokäsittely a) Muutettuun ehdotukseen ja yhteiseen kantaan sisällytetyt tarkistukset - Euroopan parlamentin tekemä tarkistus 2 (62 artikla), - Euroopan parlamentin tekemät tarkistukset 3 ja 14 (77 artikla) : Muutettua ehdotusta, jossa esitettiin tiivistetysti joitakin EP:n tarkistuksia koskevia näkökohtia, ei sisällytetty sellaisenaan yhteiseen kantaan. Koska viimeksi mainitussa säädetään ainoastaan ilman paperia tehtävästä ilmoituksesta ilman mahdollisuutta poiketa siitä soveltamissäännöksissä, se vastaa EP:n kantaa. Koska Euroopan parlamentin ja neuvoston kannat vastaavat toisiaan tämän kysymyksen osalta, komissio ei aio pitää kiinni ehdotuksensa perustana olleesta hieman erilaisesta lähestymistavasta, - Euroopan parlamentin tekemä tarkistus 6 (118 artiklan 4 kohta). b) Muutettuun ehdotukseen sisällytetyt tarkistukset, jotka on otettu muutettuina mukaan yhteiseen kantaan - Euroopan parlamentin tekemä tarkistus 4 (115 artikla): Valtuuttamista on täsmennetty soveltamisalansa osalta, - Euroopan parlamentin tekemä tarkistus 13 (220 artiklan 2 kohdan b alakohta): Tarkistuksen teksti on sisällytetty yhteiseen kantaan, jossa täsmennetään ja täydennetään vilpittömän mielen periaatteen soveltamisen mahdollistavia edellytyksiä tullietuusmenettelyissä. Tämän vuoksi vilpittömässä mielessä olevien taloudellisten toimijoiden etujen suoja ja yhteisön taloudellisten etujen suoja ovat siinä hyvin tasapainossa, ja näin ollen se vaikuttaa komissiosta hyväksyttävältä. c) Komission hylkäämät tarkistukset, jotka kuitenkin otettiin huomioon yhteisessä kannassa: - Euroopan parlamentin tekemät tarkistukset 1 (5 artiklan 2 kohdan 2 alakohta) ja 10 (221 artiklan 3 kohdan ensimmäinen virke): Koska neuvosto on yhtynyt Euroopan parlamentin kantaan hylkäämällä kyseisiä kohtia koskevat komission ehdotukset, komissio ei aio pitää kiinni kannastaan tässä lainsäädäntömenettelyssä, - Euroopan parlamentin tekemä tarkistus 8 (152 artikla): Komissio ei aio pitää kiinni ehdotuksestaan, koska yhteisessä kannassa käsitellään peruskysymystä tyydyttävästi 153 artiklan yhteydessä. d) Sekä komission että neuvoston hylkäämät tarkistukset: - Euroopan parlamentin tekemät tarkistukset 5 (117 artiklan c kohta) ja 7 (133 artiklan e kohta): Koska komitologiakysymykseen liittyvät ongelmat on jo ratkaistu, komissio toivoo, että EP voi tarkistaa kantansa. Ehdotettuja säännöksiä tarvitaan taloudellisesti vaikuttavia menettelyjä koskevan uudistuksen, jonka tavoitteena on muun muassa eräiden byrokraattisten muodollisuuksien poistaminen, päätöksen saattamiseksi, - Euroopan parlamentin tekemä tarkistus 10 (221 artiklan 3 kohdan toinen virke): Vanhentumisajan keskeyttämisellä muutoksenhakumenettelyn aikana edistetään yhteisön taloudellisten etujen suojaa, - Euroopan parlamentin tekemä tarkistus 11 (viimeinen artikla): Säännös on vanhentunut, - Euroopan parlamentin tekemä tarkistus 15 (13 artikla): Tekstissä ei ole mitään uutta Euroopan yhteisön perustamissopimuksen 10 artiklaan verrattuna. 3.3 Neuvoston lisäämät uudet säännökset Yhteiseen kantaan sisältyy menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen (1999/468/EY) [4] saattaminen osaksi yhteisön tullikoodeksia. Vaikka se ei ollutkaan komission ehdotuksen tarkoitus, kyseinen menettelytapa tuntuu aiheelliselta, koska se on suorin tapa ottaa käyttöön komitologiaa koskevat uudet periaatteet, joihin kuuluu erityisesti Euroopan parlamentin tarkastusoikeus lainsäädäntömenettelyssä. [4] EYVL L 184, 17.7.1999, s. 23. 3.4 Ehdotukset, joista Euroopan parlamentti ei ollut tehnyt tarkistuksia ensimmäisessä käsittelyssä, mutta joita ei sisällytetty yhteiseen kantaan: a) Komission ehdotuksen 3 ja 13 kohta (49 ja 144 artikla): Asiaa neuvostossa käsiteltäessä kyseiset kaksi kohtaa poistettiin, ja pyrittiin löytämään kompromissi valtuuskuntien kantojen välillä. Koska kyseisten kohtien taloudellinen merkitys on vähäinen, komissio katsoo, että niillä ei pidä vaarantaa lainsäädäntömenettelyn viivästymistä loppuvaiheessa. Komissio ei siis aio pitää kiinni kannastaan kyseisten kohtien osalta. b) Komission ehdotuksen 20 ja 21 kohta (215 artiklan 6 kohta ja 220 artiklan 1 kohta): - 215 artiklan 6 kohta: Kyseinen näkökohta kiinnostaa talouselämän edustajia, jotka haluavat hyötyä yhtenäismarkkinoista. Kyseiset toimijat toivoisivat pystyvänsä maksamaan tuontitullit yhteisön siinä paikassa, missä niiden yrityksen päätoimipaikka sijaitsee, kun taas tavarat voidaan luovuttaa vapaaseen liikkeeseen samassa tai jossakin toisessa jäsenvaltiossa. Yksinkertaistettuja menettelyjä (yksinkertaistettu ilmoitus) koskevilla voimassa olevilla säännöksillä ei täytetä kyseistä vaatimusta. Komissio katsoo, että Euroopan parlamentin olisi tuettava komission ehdotusta, jonka hylkääminen eräiden valtuuskuntien taholta neuvostossa ei vaikuta selkeästi perustellulta. - 220 artiklan 1 kohta: Kyseisellä ehdotuksella pyritään välttämään yhteisön taloudellisten etujen vaarantuminen tilanteessa, jossa tullivelan olemassaoloa koskevia tutkimuksia ei ole saatu päätökseen vanhentumisajan kuluessa loppuun. Komission ehdottaman ratkaisun tarkoituksena on valtuuttaa tulliviranomaiset määrittämään velka väliaikaisesti, mikäli on perusteltua syytä epäillä, että tapahtuma on lainsäädännön vastainen. Komissio toivoo, että Euroopan parlamentti tukee myös tätä ehdotusta toisessa käsittelyssä. 4. YLEISET PÄÄTELMÄT Komissio yhtyy neuvoston yhteiseen kantaan lukuun ottamatta tämän tiedonannon 3.4 kohdan b alakohdassa mainittuja kahta kohtaa, joiden osalta se pysyy alkuperäisessä/muutetussa ehdotuksessaan. LIITE komission julistus 16.3.2000 pidetyn sisämarkkinaneuvoston kokouksen pöytäkirjaan liitettäväksi. Asia: Tullikoodeksi Komissio panee tyytyväisenä merkille, että neuvosto pääsi yksimielisesti poliittiseen sopimukseen yhteisön tullikoodeksista annetun asetuksen (ETY) N:o 2913/92 muuttamisesta annettua komission ehdotusta koskevan yhteisen kannan osalta. Komissio voi hyväksyä useimmat neuvoston ehdotukseen tekemät muutokset, erityisesti 220 artiklan 2 kohdan b alakohtaa koskevan muutoksen, sellaisena kuin COREPER sen valmisteli 3.3.2000. Siinä vallitsee tasapaino vilpittömässä mielessä olevien toimijoiden etujen suojan ja yhteisön taloudellisten etujen suojan välillä. Komissio ehdotukseen sisältyi kaksi kohtaa, jotka neuvosto hylkäsi, mutta joita Euroopan parlamentti tuki ensimmäisessä käsittelyssä antamassaan lausunnossa. Kyseessä ovat 215 artiklan 6 kohta (keskitetty yksinkertaistettu menettely) ja 220 artiklan 1 kohta (suojatoimenpiteet). Komissio pitää edelleen kyseisten kahden kohdan osalta perusteltuna omaa ehdotustaan, jolle Euroopan parlamentti antoi tukensa.